
Одржана радионица у процесу израде 
Територијалне стратегије урбаног подручја града Врања

У Регионалном иновационом стартап центру Врање одржана је радионица на којој су дефинисани циљеви и мере у процесу израде Територијалне стратегије урбаног подручја града Врања. На скупу су презентовани консолидовани резултати SWOT анализе и потребе по тематским областима. Уз стручну подршку ЕУ ИНТЕГРА тима, радионици су присуствовали чланови Радне групе за израду Територијалне стратегије урбаног подручја града Врања и заинтересовани појединци који су учествовали на недавно организованим тематским округлим столовима.

Град Врање је почетком године започео процес израде Територијалне стратегије урбаног подручја града Врања, уз подршку Европске уније, кроз програм ЕУ ИНТЕГРА – Подршка ЕУ интегралном територијалном развоју, који се спроводи у сарадњи са Министарством за европске интеграције Владе Републике Србије.

